Southland (regija)
Southland (maorski: Murihiku) je jedna od 16 regija na Novom Zelandu.

Geografija

Kao što Northland zauzima najsjeverniji dio Sjevernog otoka, tako i Southland obuhvaća krajnji jug Južnog otoka, što je područje od 31,195 km površine i 3,400 kilometara obale. Područje Fiordlanda nalazi se u ovoj regiji, dok obližnji otoci Chatham, iako bi geografski pripadali ovoj regiji, imaju zasebnu samoupravu.

Administrativna podjela

Središte Regionalnog vijeća je u gradu Invercargill, koji ima 50,300 stanovnika te je tako i najveće naselje u regiji; u njemu živi čak 51.7% stanovništva cijele regije. Invercargill je ujedno i jedino mjesto s više od 10,000 stanovnika, dok su ostala urbana područja s preko 1,000 stanovnika Gore, Winton, Te Anau, Bluff i Riverton.

Stanovništvo

Prema procjeni broja stanovnika iz 2015. godine u regiji živi 97,300 stanovnika, što je posljedica velike "selidbe na sjever" u periodu od 1996. do 2001., kada je regija izgubila 6.3% stanovnika. Većina stanovnika ima europske korijene, mahom škotske i irske, dok je maorsko stanovništvo koncentrirano oko luke Bluff.

Reference

Vanjske poveznice

Službena stranica regije

Regije Novog Zelanda